Държавен вестник, бр. 100, 2015 г., стр. 27

БРОЙ  100	
Д Ъ Р Ж А В Е Н  В Е С Т Н И К 	
СТР.  27  
21. организира и участва в изготвянето и 
съгласуването на проекти на нормативни и 
други актове в областта на подземните бо-
гатства и концесиите;
22. участва в подготовката на информация 
и анализи за добива на подземни богатства в 
регионален и в международен план;
23. планира и следи аналитично приходите 
и разходите по:
а) концесионната дейност;
б) предоставените разрешения за търсене 
и проучване или за проучване на подземни 
богатства;
24. участва в разработването на прогнози-
те и на проектобюджета на министерството, 
както и в изпълнението на програмите от 
програмния бюджет на министерството, с 
оглед на функционалната си компетентност;
25. представлява страната и министерството 
в областта на геологията и опазването на зем-
ните недра пред Асоциацията на европейските 
геоложки служби (Euro Geo Surveys), както 
и пред други сродни структури в Европа и 
в света;
26. участва в работата на работна група 
№ 14 „Енергетика“, както и излъчва свои пред-
ставители в работни групи към Европейската 
комисия в областта на устойчивото развитие 
на минералните ресурси (Raw Materials Supply 
Group, DG Enterprises и Supply DG Environment) 
и в работата на международни организации;
27. участва чрез свои представители в 
експертната група към Икономическата ко-
мисия на ООН за Европа по ревизиране и 
актуализиране на рамковата Класификация на 
запасите и ресурсите на подземни богатства;
28. участва в подготовката на програмите 
за геоложки изследвания в Антарктида, в 
района на Българската антарктическа база 
„Св. Климент Охридски“;
29. организира съставянето, публикуване-
то и поддържането на интернет страницата 
на министерството на актуален списък на 
закритите съоръжения за минни отпадъци, 
включително на изоставените, които причиня-
ват сериозни отрицателни въздействия върху 
околната среда или за които има вероятност 
в средносрочен или в краткосрочен план да 
станат сериозна заплаха за човешкото здраве 
или за околната среда;
30. организира съставянето и публикуването 
на страницата на министерството на актуален 
списък на всички събития, засягащи стабил-
ността на съоръженията за минни отпадъци 
и оказали въздействие върху околната среда;
31. подпомага министъра в качеството 
му на заместник-председател в Съвета по 
енергийна сигурност и изпълнява функциите 
на оперативно звено към Секретариата към 
Съвета по енергийна сигурност;
32. подпомага министъра при осъществя-
ването на дейностите, произтичащи от член-
ството на Република България в Съвместната 
организация „Интерокеанметал“.
Чл. 25. Дирекция „Сигурност на енерго-
снабдяването и управление при кризисни 
ситуации“:
1. подпомага министъра при провеждането 
на държавната политика по отношение на 
сигурността на снабдяването с енергия;
2. при необходимост предлага на министъра 
изграждане на нови мощности за производство 
на електрическа енергия по Закона за енер-
гетиката и Закона за безопасно използване 
на ядрената енергия (ЗБИЯЕ);
3. поддържа бази данни за експлоатаци-
онното състояние на АЕЦ „Козлодуй“ и за 
възникнали експлоатационни събития; по-
лучава и анализира доклади за възникнали 
експлоатационни събития;
4. организира и координира дейностите при 
подготовка на предложение за изграждане на 
национално хранилище за съхраняване и/или 
погребване на радиоактивни отпадъци по  
ЗБИЯЕ и осъществява мониторинг на дейност-
ите по неговото изграждане и експлоатация;
5. участва в разработването на предло-
жения за промени на Наредбата за реда за 
установяване, събиране, разходване и контрол 
на средствата и за размера на дължимите 
вноски във фонд „Радиоактивни отпадъци“ 
и на Наредбата за реда за установяване, съ-
биране, разходване и контрол на средствата 
и за размера на дължимите вноски във фонд 
„Извеждане от експлоатация на ядрени съ-
оръжения“;
6. осъществява мониторинг и координи-
ра мерките по изпълнението на програми 
за повишаване на безопасността и надежд-
ността, удължаване срока на експлоатация, 
изграждането и въвеждането в експлоатация 
на ядрени съоръжения;
7. осъществява мониторинг на изпъл-
нението и координира мерките в областта 
на извеждане от експлоатация на ядрени 
съоръжения, включително дейности по про-
екти, финансирани от Международен фонд 
„Козлодуй“;
8. анализира и предлага решения на про-
блемите, свързани с ядрената енергетика и 
безопасност;
9. координира разработването и предста-
вянето в Европейската комисия на проект на 
работна програма за извеждане от експлоата-
ция, участва в обсъждането є, осъществява 
мониторинг по изпълнението на програмата 
и участва в представянето на резултатите и 
на нови предложения пред Асамблеята на 
донорите на Международен фонд „Козлодуй“;
10. следи за изпълнението и координира 
мерките, произтичащи от задълженията 
по международни договори и дейности по 
изпълнение на програми за повишаване на 
безопасността и надеждността на ядрените 
съоръжения;